قوس حرك ليها يدو تنصارف معندو خاطر يشوف حتى فوجهها فنفس الوقت كانت روبين هابطة فالسانسور تتبكي عينيها كاملين سايلين بالكحل و الماسكارا حتى وقفات فطابق العارضات و بقات غادة جارة رجليها ميمكنش ليها تخلي هاد الفرع و هي لي عاندات باها باش تجي للمغرب رغم انه مكانتش باغا هي براسها و محاملاهش ولكن فينما غيمشي قوس غتبعو بقات غادية ببطئ حتى تفكرات فاش نطق بسمييتها قدامهااا يعني البرهووشة مشات شكات عليه و فلبلاصة دوك الملامح الحزينة نقالبو لسم و واحد الغضب فعينيها سرعات من خطواتها حتى وقفات قدام غرفة بنان و بقات تدق بالجهد...فلداخل كانت عذراء تتقاد فشي مكياج و بنان تتوريها شي برودوييات حتى سمعو الدقان المجهد شافو فبعضياتهوم باستغراب و هي تنوض بنان حلات..دخلات روبين دافعاها و هي توقف عذراء بدهشة...